text: Massedød af fisk 
  11 september 2012 kl. 11.01
  Aabenraa Fjord er igen ramt af iltsvind. Strand flyder med døde havørreder, kutlinger, ulke og ålekvabber.
  Beboere ved sydsiden af Aabenraa Fjord kunne i dag tirsdag observere tusindvis af skrigende måger. De var i gang med det helt store madorgie efter masser af fisk var døde eller lå døende i vandet eller allerede skyllet op på stranden.
  
  Landbruget bag? 
  Fjorden var også genstand for iltsvind den 13. september sidste år. 
  Kenneth Lund, miljøvagt i Aabenraa Kommune, undersøgte sagen i dag og er ikke i tvivl om konklusionen med de mange døde fisk: Iltsvind. 
  Landbrugets udledninger af næringssalte kan være årsag til iltsvind i de danske fjorde.
  